Sinisten kannatus on niin huono, että se hakee jo ”erittäin aktiivisesti” vaaliliittoja – villeimmissä huhuissa sopimus keskustan kanssa on tehty

Sinisten gallupkannatus on surkeat 1,3 prosenttia. Puolueen täkynä vaaliliitoissa ovat muutamat suositut kansanedustajat, joiden äänisaaliit voivat hyödyttää liiton toista osapuolta.

Eurooppa-, kulttuuri-, ja urheiluministeri Sampo Terho ja pääministeri Juha Sipilä budjettiriihen aloitusinfossa Kesärannassa viime elokuussa.­

Jos siristää silmiään, tuoreesta HS-gallupista erottaa pienenä pisteenä myös hallituspuolue sinisten kannatuksen. Se on 1,3 prosenttia.

Kannatus on vähäisempää kuin pienimmällä eduskuntapuolueella kristillisdemokraateilla, ja mikä pahinta, sinisten kannatus on pienen nousun jälkeen jälleen valahtanut.